આ ખિસકોલીને બે બચ્ચાં હતાં. તેને સારું શિક્ષણ મળે તે માટે જંગલીશાળાને બદલે ખિસકોલીએ બન્નેને જંગલની બહાર આવેલી એક અંગ્રેજીશાળામાં ભણવા સારુ બેસાડ્યાં હતાં. તેથી તેનામાં ભારતીય સંસ્કારોનું રોપણ થયું ન હતું. વિદેશી ભાષાએ ભારતીય માતૃભાષા પર તરાપ મારી હતી. બન્ને બાળકો અભ્યાસ પૂરો કરી જંગલમાં આવ્યાં. આ સમયે ખિસકોલી વૃદ્ધ થઈ હતી. તેનાથી ચાલી શકાતું પણ ન હતું. બન્ને છોકરા પોતપોતાની રીતે સ્વતંત્ર જીવન જીવવા અલગ અલગ ઘર વસાવી રહેવા લાગ્યા. પોતાના દીકરા અલગ થઈ જવાને કારણે ઘરડી ખિસકોલી ભારે મુસીબતમાં આવી પડી. તેણે બેય દીકરાઓને બોલાવી પૂછ્યું :